নবান্ন অভিযান বন্ধের দাবিতে হাইকোর্টে জনস্বার্থ মামলা

কলকাতা: ১৬ জানুয়ারি নবান্ন অভিযানের ডাক দেওয়া হয়েছে। নবান্ন অভিযান (Nabanna Abhijan) বন্ধের দাবি নিয়ে জনস্বার্থ মামলা দায়ের অনুমতি চেয়ে প্রধান বিচারপতির ডিভিশন বেঞ্চের দৃষ্টি আকর্ষণ। ১৬ জানুয়ারি নবান্ন অভিযানের জন্য রাস্তাঘাটে যানজট হতে পারে। আইন শৃঙ্খলা পরিস্থিতির অবনতি হতে পারে। অন্যদিকে এই সময়ে গঙ্গাসাগর থেকে ফিরবে তীর্থযাত্রীরা, যার জেরে চাপ বাড়তে পারে রাস্তায়। সেই অভিযান বন্ধ করতে প্রধান বিচারপতির ডিভিশন বেঞ্চে জনস্বার্থ মামলা দায়ের করার আবেদন জানানো হয়। মঙ্গলবার প্রধান বিচারপতির বলেন, গঙ্গাসাগর তো ডায়মন্ড হারবারে, নবান্ন তো অন্যদিকে। আর এর আগেও তো পুলিশ নবান্ন অভিযান সামলেছে। যদিও মামলা দায়ের করার অনুমতি দিয়েছে কলকাতা হাইকোর্ট (Calcutta High Cour)। আগামী বৃহস্পতিবার মামলার শুনানি।

আরও পড়ুন: রাত দখলে অনুমতি দেয়নি লালবাজার, হাইকোর্টের দ্বারস্থ ঐক্যমঞ্চ

কোনও অনামী সংগঠন নবান্ন অভিযানের ডাক দিয়েছে ৷ এমনকী স্যোশাল মিডিয়ায় ছড়িয়ে পড়েছে ‘নবান্ন চলো’ ডাক দেওয়া সেই পোস্টার। সেখানে উল্লেখ করা হয়েছে আগামী বৃহস্পতিবার ওই ‘‌নবান্ন চলো’‌ কর্মসূচি হবে। কর্মসূচির ডাক কারা দিল সেটা এখনও স্পষ্ট নয়। সেই অভিযান বন্ধ করতে প্রধান বিচারপতির ডিভিশন বেঞ্চে জনস্বার্থ মামলা দায়ের করার আবেদন জানানো হয়। আশঙ্কা করা হচ্ছে আইন শৃঙ্খলা পরিস্থিতির অবনতি হতে পারে। নবান্ন অভিযান বন্ধ করতে আদালতের নির্দেশ জারির দাবি তোলা হয়েছে ৷ মামলা দায়ের করার অনুমতি দিয়েছে কলকাতা হাইকোর্ট।

অন্য খবর দেখুন